ai4bharat/Pralekha huggingface dataset:
आयुष
आयुष मंत्रालय स्वच्छता ही सेवा अभियान के हिस्से के रूप में 1 अक्टूबर को एक तारीख एक घंटा एक साथ मनाएगा
"एक तारीख, एक घंटा, एक साथ" गतिविधि के लिए 220 से अधिक कार्यक्रमों की योजना बनाई गई
आयुष मंत्रालय 1 अक्टूबर 2023 को स्वच्छता ही सेवा अभियान के हिस्से के रूप में "एक तारीख एक घंटा एक साथ" में सक्रिय रूप से भाग लेगा।
आयुष मंत्रालय ने "एक तारीख, एक घंटा, एक साथ" गतिविधि के लिए अपने राष्ट्रीय संस्थानों, अनुसंधान परिषदों और अधीनस्थ संगठनों के माध्यम से मनाए जाने वाले 220 से अधिक कार्यक्रमों को तैयार किया है। राष्ट्रीय भारतीय चिकित्सा प्रणाली आयोग  और राष्ट्रीय होम्योपैथी आयोग  भी अपने 750 से अधिक कॉलेजों के नेटवर्क के माध्यम से इस अभियान में भाग लेंगे। मंत्रालय ने विभिन्न राज्यों/केंद्रशासित प्रदेशों से राष्ट्रीय आयुष मिशन  के माध्यम से संचालित सभी आयुष स्वास्थ्य और कल्याण केंद्रों पर श्रमदान गतिविधि मनाने का भी अनुरोध किया है। दूसरी ओर, भारत भर में आयुष मंत्रालय के तहत 100 से अधिक संस्थान/संगठन भी इस पहल में भाग लेंगे।
मंत्रालय ने इस प्रयास को बहुत गंभीरता से लिया है और आयुष मंत्रालय के सचिव वैद्य राजेश कोटेचा ने 25 सितंबर 2023 को आयुष भवन में आयोजित एक बैठक में अब तक हुई प्रगति की समीक्षा की। उन्होंने अधिकारियों और संस्थानों के प्रमुखों को अपने संबोधन में कहा “भागीदारी मोड वास्तविक जमीनी गतिविधियों पर आधारित अभियान सुनिश्चित किया जाना चाहिए।
मंत्रालय ने 1 अक्टूबर 2023 को पूरे भारत में होने वाले संपूर्ण अभियान और गतिविधियों की तैयारी की निगरानी के लिए संयुक्त सचिव स्तर का एक नोडल अधिकारी नियुक्त किया है। एसएचएस 2023 का विषय "कचरा मुक्त भारत" है। आयुष मंत्रालय 15 सितंबर से 2 अक्टूबर 23 तक लंबित मामलों के निपटान के लिए विशेष अभियान  3.0 और स्वच्छता ही सेवा अभियान पर सक्रिय रूप से विचार कर रहा है।
इस कार्यक्रम की योजना बनाने के अतिरिक्त, आयुष मंत्रालय राष्ट्रीय आयुष मिशन के तहत अपने आयुष स्वास्थ्य और कल्याण केंद्रों के माध्यम से पूरे भारत में साप्ताहिक आयुष स्वास्थ्य मेलों का आयोजन करके आयुष्मान भव अभियान में सक्रिय रूप से भाग ले रहा है। इस अभियान के अंतर्गत अब तक 580 से अधिक स्वास्थ्य मेलों का आयोजन किया जा चुका है, जिससे 28,000 से अधिक लोग लाभान्वित हुए हैं। यह अभियान अभी भी चल रहा है और लगभग 8000 कार्यात्मक आयुष स्वास्थ्य और कल्याण केंद्र ऐसे स्वास्थ्य मेलों के लिए तैयार हैं।
राष्ट्रपति सचिवालय
राष्ट्रपति द्रौपदी मुर्मु ने मुदुमलाई टाइगर रिजर्व में थेप्पाकाडु हाथी शिविर का दौरा किया और महावतों तथा हाथियों की सवारी करने वालों से बातचीत की
राष्ट्रपति श्रीमती द्रौपदी मुर्मु ने आज  मुदुमलाई टाइगर रिजर्व में एशिया के सबसे पुराने हाथी शिविरों में से एक थेप्पाकाडु हाथी शिविर का दौरा किया और महावतों तथा हाथियों की सवारी करने वालों से बातचीत की।
राष्ट्रपति ने बातचीत के दौरान कहा कि यह गर्व का विषय होना चाहिए कि तमिलनाडु वन विभाग की गतिविधियों को ऑस्कर विजेता वृत्तचित्र "द एलिफेंट व्हिस्परर्स" के माध्यम से हाथी देखभाल प्रबंधन के लिए उसे वैश्विक मान्यता मिली है। उन्होंने कहा कि हमारी राष्ट्रीय विरासत को संरक्षित करने के एक हिस्से के रूप में हाथियों की सुरक्षा करना हम सबकी राष्ट्रीय जिम्मेदारी है। राष्ट्रपति ने इस बात पर प्रसन्नता व्यक्त की है कि सरकार एशियाई हाथी संरक्षण में अग्रणी भूमिका निभाने के लिए थेप्पाकाडु हाथी शिविर में एक "अत्याधुनिक हाथी संरक्षण केंद्र और इको कॉम्प्लेक्स" की स्थापना कर रही है।
राष्ट्रपति ने कहा कि देश के जनजातीय समुदाय भारतीय सांस्कृतिक विरासत को संरक्षित करने में महत्वपूर्ण भूमिका निभा रहे हैं। इसलिए, उनके संवैधानिक अधिकारों को सुनिश्चित करना और उन्हें बुनियादी सुविधाएं प्रदान करना बहुत ही महत्वपूर्ण है। राष्ट्रपति ने इस तथ्य पर भी प्रसन्नता व्यक्त की है कि बेत्ताकुरुंबर, कट्टुनायकर और मालासर आदिवासी समुदायों के लोगों के पारंपरिक ज्ञान एवं अनुभव का उपयोग थेप्पाकाडु हाथी शिविर के प्रबंधन के लिए किया जा रहा है।
विज्ञान एवं प्रौद्योगिकी मंत्रालय
जम्मू और कश्मीर के रामनगर से ट्रीश्रू का नया वंश इस क्षेत्र के लिए सटीक आयु अनुमान प्रदान कर सकता है
वैज्ञानिकों ने जम्मू और कश्मीर के रामनगर से स्तनपाइयों के एक नए वंश  और प्रजाति से संबंधित गिलहरी  जैसे एक छोटे स्तनपायी के जीवाश्म देखे हैं।
यह ट्रीश्रू वर्तमान काल में शिवालिक पर्वतश्रेणी में जीवाश्म ट्यूपाइड्स के उन सबसे पुराने अभिलेखों का प्रतिनिधित्व करता है, जो इस क्षेत्र में अपनी समय सीमा को 25-40 लाख वर्ष तक पहुंचा देता है और केंद्र शासित प्रदेश जम्मू–कश्मीर के उधमपुर जिले में स्थित इस रामनगर क्षेत्र के लिए अधिक सटीक आयु अनुमान प्रदान करने में सहायक हो सकता है।
सिवालिक तलछट  मध्य नवनूतन  युग से प्रातिनूतन  से होते हुए कई स्तनधारी समूहों के विकास का दस्तावेजीकरण करती है जिसमें गिलहरी सदृश , साही  और अन्य छोटे स्तनधारी शामिल हैं। विशेष रूप से ट्रीश्रू के जीवाश्म रिकॉर्ड के बहुत ही दुर्लभ तत्व हैं और पूरे नूतनजीवी  युग में केवल कुछ प्रजातियों को ही जाना जाता है।
विज्ञान और प्रौद्योगिकी विभाग  के एक स्वायत्त संस्थान, वाडिया इंस्टीट्यूट ऑफ हिमालयन जियोलॉजी  के वैज्ञानिकों ने जम्मू और कश्मीर में रामनगर के स्थल से मध्य मियोसीन  युगीन काल से नए वंश की प्रजातियों जिन्हें वैज्ञानिक भाषा में जिन्हें सिवातुपिया रामनगरेंसिस एन. जेन. एसपी. के रूप में जाना जाता है,के जीवाश्म खोजे हैं।
आहार संबंधी विश्लेषणों से पता चलता है कि अन्य मौजूदा और जीवाश्म ट्यूपाइड्स की तुलना में नए टुपैइड को संभवतः यांत्रिक रूप से कम चुनौतीपूर्ण या अधिक फल खाने वाले आहार के लिए अनुकूलित किया गया था। इसके अलावा इसी जीवाश्म इलाके से नए साही  और कृंतक  नमूनों का भी उल्लेख किया गया है। जैसा कि पाकिस्तान के पोटवार पठार पर एक निरंतर, समय-नियंत्रित शिवालिक अनुक्रम में प्रलेखित किया गया है, मूषक कृन्तकों  का विशेष महत्व हो जाता है, क्योंकि विभिन्न प्रजातियों और उनकी दंत विशेषताओं को समय के प्रति संवेदनशील माना जाता है। इसलिए वर्तमान संग्रह में इन समय संवेदनशील दंत विशेषताओं और प्रजातियों की पहचान इस रामनगर क्षेत्र के लिए 1 करोड़ 27 लाख -1 करोड़ 16 लाख वर्ष के बीच की अधिक सटीक आयु अनुमान प्रदान करने में मदद करती है।
यह कार्य वाडिया इंस्टीट्यूट ऑफ हिमालयन जियोलॉजी, देहरादून, डॉ. रमेश कुमार सहगल , डॉ निंगथौजम प्रेमजीत सिंह  और श्री अभिषेक प्रताप सिंह ने पंजाब विश्वविद्यालय चंडीगढ़ डॉ राजीव पटनायक; सिटी यूनिवर्सिटी ऑफ़ न्यूयॉर्क, यूएसए के हंटर कॉलेज से डॉ. क्रिस्टोफर सी. गिल्बर्ट); दक्षिणी कैलिफोर्निया विश्वविद्यालय, लॉस एंजिल्स से डॉ बीरेन ए पटेल ; एरिज़ोना स्टेट यूनिवर्सिटी, यूएसए से डॉ क्रिस्टोफर जे. कैम्पिसानो; अमेरिकन म्यूजियम ऑफ नेचुरल हिस्ट्री, यूएसए से डॉ. कीगन आर. सेलिग द्वारा किए गए शोध से सहयोग लेकर किया गया हैI यह सभी शोध हाल ही में जर्नल ऑफ पेलियोन्टोलॉजी में प्रकाशित हुआ था। नए वर्णित नमूने वाडिया संस्थान के भंडार में रखे गए हैं।
यह खोजvजर्नल ऑफ पेलियोन्टोलॉजी में प्रकाशित हुई है https://doi.org/10.1017/jpa.2022.41
चित्र 1. सिवातुपिया रामनगरेंसिस एन. जेन. एसपी. डब्ल्यूआईएमएफ/ए 4699 । दांतों का त्रि- आयामी  सतह प्रस्तुतिकरण:  संरोधक्  ;  कपोल   जीभ- सम्बन्धी  ;  पश्च भाग  ;  अग्र भाग  दृश्य।
विद्युत मंत्रालय
एनएचपीसी ने 46वीं वार्षिक आम बैठक की मेजबानी की
नेशनल हाइड्रो पावर कॉरपोरेशन  लिमिटेड ने वीडियो कॉन्फ्रेंसिंग के माध्यम से कल फरीदाबाद में अपनी 46वीं वार्षिक आम बैठक  की मेजबानी की। कंपनी के सदस्यों ने वर्ष 2021-22 के लिए 1.81/- रुपये प्रति इक्विटी शेयर के लाभांश को मंजूरी दी, जिसमें मार्च 2022 में भुगतान किया गया 1.31/- रुपये प्रति इक्विटी शेयर का अंतरिम लाभांश भी शामिल है।
एनएचपीसी के अध्यक्ष एवं प्रबंध निदेशक श्री ए.के. सिंह ने वार्षिक आम बैठक में शेयरधारकों को संबोधित किया, जिसमें श्री वाई.के. चौबे, निदेशक  श्री आर.पी. गोयल, निदेशक , श्री बिस्वजीत बसु, निदेशक  और स्वतंत्र निदेशक, डॉ. उदय सखाराम निर्गुडकर, प्रो.  अमित कंसल, डॉ. रश्मि शर्मा रावल, श्री जिजी जोसेफ, श्रीमती रूपा देब, कंपनी सचिव, एनएचपीसी सहित बोर्ड के सदस्य भी शामिल थे।
श्री सिंह ने एनएचपीसी की विभिन्न प्रमुख उपलब्धियों के बारे में भी जानकारी दी। उन्होंने बताया कि एनएचपीसी ने वित्त वर्ष 2021-22 में 3,538 करोड़ रुपये  का प्रॉफिट आफ्टर टैक्स  अर्जित किया है, जो अब तक का सबसे अधिक पीएटी है। यह पिछले वित्त वर्ष 2020-21 के 3,245 करोड़ रुपये के पीएटी की तुलना में 9 प्रतिशत वृद्धि को दर्शाता है। वित्तीय वर्ष 2021-22 के दौरान एनएचपीसी की उपलब्धियों के बारे में विस्तार से जानकारी देते हुए श्री सिंह ने कहा कि एनएचपीसी पावर स्टेशनों ने 23,540 एमयू की डिजाइन ऊर्जा की तुलना में 24,855 एमयू बिजली का उत्पादन किया है। एनएचपीसी पावर स्टेशनों ने भी 88.19 प्रतिशत का अब तक सर्वाधिक वार्षिक पीएएफ दर्ज किया है। उन्होंने यह भी बताया कि लाभांश के माध्यम से भारत सरकार के राजकोष में 1,183.05 करोड़ रुपये का नकद योगदान  दिया गया है।
श्री ए.के. सिंह ने कहा कि एनएचपीसी लिमिटेड ने काठमांडू, नेपाल में पश्चिम सेती  और सेती नदी 6 परियोजना  नामक दो हाइड्रो पावर परियोजनाओं के विकास के लिए नेपाल सरकार के निवेश बोर्ड नेपाल, के साथ 18.08.2022 को एक समझौता ज्ञापन  पर हस्ताक्षर किए हैं। उन्होंने यह भी बताया कि एनएचपीसी ने 11 दिसंबर, 2021 को जम्मू- कश्मीर राज्य विद्युत विकास निगम लिमिटेड से 1856 मेगावाट की सावलकोट जलविद्युत परियोजना का भी अधिग्रहण किया है। उन्होंने कहा कि एनएचपीसी ने "ओडिशा में विभिन्न जल निकायों पर 500 मेगावाट फ्लोटिंग सौर परियोजनाओं के विकास" के लिए हरित ऊर्जा विकास निगम ओडिशा लिमिटेड  के साथ एक प्रमोटर समझौते पर भी हस्ताक्षर किए हैं। उन्होंने कहा कि एनएचपीसी और जीईडीसीओएल के बीच संयुक्त उद्यम में प्रस्तावित इक्विटी भागीदारी 74:26 के अनुपात में होगी और पूरा होने पर यह परियोजना दुनिया की सबसे बड़ी फ्लोटिंग सोलर परियोजनाओं में से एक परियोजना बनने जा रही है।
एनएचपीसी के सीएमडी ने यह भी बताया कि एनएचपीसी ने राजस्थान में 10,000 मेगावाट नवीकरणीय ऊर्जा पार्कों/परियोजनाओं के विकास के लिए राजस्थान नवीकरणीय ऊर्जा निगम लिमिटेड और राजस्थान ऊर्जा विकास निगम लिमिटेड के साथ एक आशय पत्र पर भी हस्ताक्षर किए हैं। एनएचपीसी ने भारतीय नवीकरणीय ऊर्जा विकास एजेंसी लिमिटेड  द्वारा आयोजित ई-रिवर्स नीलामी में सीपीएसयू योजना, चरण-II, ट्रेंच-III के तहत 44.90 लाख/मेगावाट की व्यवहार्यता गैप फंडिंग  पर 1000 मेगावाट क्षमता की सौर ऊर्जा परियोजना भी हासिल की है।
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 184.06 करोड़ से अधिक खुराक दी जा चुकी हैं
- भारत में फिलहाल 14,307 सक्रिय मामले
- सक्रिय मामले वर्तमान में 0.03 प्रतिशत
- संक्रमण से मुक्त होने की दर 98.76 प्रतिशत
- बीते 24 घंटे में 1,594 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,24,89,004 हुई
- बीते 24 घंटे में देश में 1,225 नये मामले दर्ज किये गए
- दैनिक पॉजिटिविटी दर 0.20 प्रतिशत
- साप्ताहिक पॉजिटिविटी दर 0.23 प्रतिशत
- अब तक कुल 78.91 करोड़ जांच की गयी; बीते 24 घंटे में 6,07,987 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
शिक्षा मंत्रालय
विश्व हिंदी दिवस के अवसर पर यूनेस्को द्वारा ऐतिहासिक निर्णय लिया गया, डब्ल्यूएचसी  की वेबसाइट पर हिंदी विवरण उपलब्ध होगा
यूनेस्को में भारत के स्थायी प्रतिनिधिमंडल ने कल विश्व हिंदी दिवस के अवसर पर घोषणा की कि यूनेस्को का विश्व विरासत केंद्र भारत के यूनेस्को विश्व धरोहर स्थलों के हिंदी विवरण को डब्ल्यूएचसी की वेबसाइट पर प्रकाशित करने के लिए सहमत हो गया है।
केंद्रीय शिक्षा एवं कौशल विकास मंत्री श्री धर्मेंद्र प्रधान ने ट्वीट संदेश के माध्यम से इस फैसले का स्वागत किया। उन्होंने कहा कि हिंदी प्रत्येक भारतीय और हर हिंदी प्रेमी के लिए गर्व का विषय है। वैश्विक मंच पर भारतीय भाषाओं की लोकप्रियता स्वागत योग्य तथा उत्साहजनक है।
एमजी/एएम/एनके/वाईबी
(Visitor Counter : 614
प्रधानमंत्री कार्यालय
प्रधानमंत्री ने क्रिसमस पर राष्ट्र को बधाई दी
प्रधानमंत्री श्री नरेन्द्र मोदी ने क्रिसमस पर राष्ट्र को शुभकामनाएं दी हैं।
प्रधानमंत्री ने कहा "मेरी क्रिसमस! भगवान ईसा मसीह का जीवन और सिद्धांत दुनिया भर में लाखों लोगों को शक्ति प्रदान करते हैं। ईश्वर करे, उनका पथ न्यायपूर्ण और समावेशी समाज के निर्माण का मार्ग प्रदर्शित करता रहे। सभी लोग प्रसन्न और स्वस्थ रहें।"
विज्ञान एवं प्रौद्योगिकी मंत्रालय
वैज्ञानिक दृष्टि और स्टार्ट-अप प्रोत्साहन के साथ भविष्य का बजट : डॉ. जितेंद्र सिंह
अपने द्वारा देखे जा रहे मंत्रालयों और विभागों पर बजट प्रभावों के बारे में मीडिया को जानकारी देते हुए केंद्रीय विज्ञान और प्रौद्योगिकी एवं पृथ्वी विज्ञान राज्य मंत्री ; प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष विभाग राज्य डॉ. जितेंद्र सिंह ने कहा है कि यदि कोई एक वाक्य में 2022 - 23 के आम बजट की व्याख्या करता है , तो यह कहना उचित होगा कि “ वैज्ञानिक दूरदृष्टि तथा स्टार्ट-अप प्रोत्साहन के साथ यह एक भविष्य का बजट है“।
डॉ. जितेंद्र सिंह ने कहा कि प्रधानमंत्री नरेन्द्र मोदी के नेतृत्व में भारत एक ऐसे महत्वपूर्ण दशक की प्रतीक्षा कर रहा है जो मुख्य रूप से दो कारकों  अर्थव्यवस्था और  विज्ञान, प्रौद्योगिकी और नवाचार द्वारा निर्धारित किया जाएगा। इन महत्वपूर्ण पहलुओं को ध्यान में रखते हुए, उन्होंने कहा कि वित्त मंत्री निर्मला सीतारमण ने इन महत्वपूर्ण पहलुओं को ध्यान में रखते हुए एक सर्व-समावेशी बजट पेश किया है जो ग्रामीण परिदृश्य, स्वास्थ्य सेवा, कृषि, स्वच्छता जैसे क्षेत्रों तक पहुँच रहे व्यापक स्पेक्ट्रम को छूता है।
मंत्री महोदय ने कहा कि बजट की वस्तुतः पहचान ही यही है कि इसमें परिलक्षित लगभग हर घोषणा या पहल का वैज्ञानिक प्रौद्योगिकी और नवाचार पर गहरा असर पड़ता है। इस संबंध में उन्होंने प्रौद्योगिकी से जुड़े डिजिटल रुपये, 75 जिलों में डिजिटल बैंकिंग इकाइयों, डिजिटल विश्वविद्यालय और कृत्रिम बुद्धिमत्ता  से जुड़े स्टार्टअप, अंतरिक्ष प्रौद्योगिकी आदि जैसी नवीन नई पहलों की घोषणा का उल्लेख किया।
डॉ. जितेंद्र सिंह ने कहा कि वित्त मंत्री द्वारा घोषित कुछ स्टार्टअप पहलों में आने वाले वर्षों के लिए भविष्य की कार्य योजना  की झलक भी मिलती है। उन्होंने कहा कि उदाहरण के लिए इनमें स्टार्टअप्स के लिए गले एक और साल के लिए अर्थात 2024 तक टैक्स में छूट दिया जाना शामिल है।
डॉ जितेंद्र सिंह ने कहा कि स्टार्टअप्स के माध्यम से "ड्रोन शक्ति" सहित ड्रोन पर जोर तथा कृषि क्षेत्र में किसान ड्रोन का उपयोग भारत को दुनिया के अन्य देशों में बढ़त दिलाएगा।
मंत्री महोदय ने आगे बताया कि स्टार्ट - अप्स को बढ़ावा देने के लिए इस बजट में निर्यात प्रोत्साहन और घरेलू उत्पादन प्रोत्साहन का प्रावधान किया गया है।
मंत्री महोदय ने इस तथ्य पर विशेष ध्यान दिया कि पृथ्वी विज्ञान जैसे छोटे मंत्रालय को भी 2,653.51 करोड़ रुपये का बजट आबंटित किया गया है जो रुपये के अतिरिक्त है। गहन सागर अभियान  के लिए इससे पूर्व आबंटित 4,000 करोड़ रुपये के अतिरिक्त है। उन्होंने कहा कि यह केवल प्रधानमंत्री मोदी के उस विश्वास को इंगित करता है कि भविष्य के भारत की अर्थव्यवस्था समुद्र और समुद्री संसाधनों पर अत्यधिक निर्भर रहने वाली है।
इसी तरह, डॉ. जितेंद्र सिंह ने कहा कि इसी तरह विज्ञान और प्रौद्योगिकी मंत्रालय के लिए आवंटित बजट 6,000 करोड़ रुपये है, जिसमें से जैव प्रौद्योगिकी विभाग को 2,581 करोड़ रुपये मिल रहे हैं और यह ऐसा विभाग है जो अभी तक पहले डीएनए वैक्सीन पर और अब नाक के टीके  पर परीक्षण कर रहा है।
डॉ जितेंद्र सिंह ने जलवायु परिवर्तन पर सम्मेलन  20 में प्रधानमंत्री नरेन्द्र मोदी द्वारा व्यक्त की चिंता का उल्लेख करते हुए आज के बजट भाषण में निम्न कार्बन  विकास रणनीति की ओर इंगित किया। उन्होंने कहा कि प्रधानमंत्री मोदी ने हाइड्रोजन मिशन को आगे बढ़ाने के लिए विज्ञान मंत्रालयों को बहुत बढ़ावा दिया है।
प्रधानमंत्री कार्यालय
प्रधानमंत्री ने लोकसभा अध्यक्ष श्री ओम बिरला को उनके जन्मदिन पर बधाई दी
प्रधानमंत्री श्री नरेन्द्र मोदी ने लोकसभा अध्यक्ष श्री ओम बिरला जी को उनके जन्मदिन पर बधाई दी है।
एक ट्वीट में, प्रधानमंत्री ने कहा;
"लोकसभा अध्यक्ष श्री ओम बिरला जी को जन्मदिन की बधाई। संसदीय प्रक्रियाओं पर उनके त्रुटिहीन ज्ञान तथा जिस तरीके से वे कार्यवाही का संचालन करते हैं – दोनों का व्यापक रूप से सम्मान किया जाता है। वे संसदीय संवाद को और बेहतर बनाने के लिए उल्लेखनीय प्रयास कर रहे हैं। उनके लंबे जीवन की प्रार्थना करता हूँ।"
एमजी / एएम / जेके/वाईबी
(
प्रधानमंत्री कार्यालय
प्रधानमंत्री कल सार्क नेताओं के साथ वार्तालाप करेंगे
प्रधानमंत्री श्री नरेन्द्र मोदी कोविड-19 से निपटने के उपायों पर वीडियो कॉन्फ्रेंस के माध्यम से कल अर्थात 15 मार्च 2020 को शाम 5 बजे सार्क नेताओं के साथ वार्तालाप करेंगे। प्रधानमंत्री कोविड-19 से निपटने और इसकी रोकथाम के लिए इस क्षेत्र में एक मजबूत साझा रणनीति बनाने के लिए सभी सार्क देशों की इस वीडियो कान्फ्रेंस में भारत का नेतृत्व भी करेंगे।
रेल मंत्रालय
रेलवे सुरक्षा बल  ने जनवरी 2023 में ऑपरेशन "नारकोस" और ऑपरेशन "आहट" के तहत एक महीने का राष्ट्रव्यापी अभियान चलाया
इस अभियान के दौरान, आरपीएफ ने 88 मामलों का पता लगाया और 4.7 करोड़ रुपये मूल्य के एनडीपीएस बरामद किया और एनडीपीएस के 83 पेडलर्स/तस्करों को गिरफ्तार किया
आरपीएफ ने तस्करों के चंगुल से 35 लड़कों और 27 लड़कियों को छुड़ाने में सफलता हासिल की
रेलवे सुरक्षा बल  को रेलवे संपत्ति, यात्री क्षेत्र, यात्रियों और उससे जुड़े मामलों की सुरक्षा की जिम्मेदारी सौंपी गई है। इसके अलावा, आरपीएफ को राष्ट्रीय सुरक्षा के हित में अन्य जिम्मेदारियां सौंपी गई हैं।
रेलवे लंबी दूरी के लिए एनडीपीएस की तस्करी का मुख्य माध्यम रहा है, और इसलिए, भारत सरकार ने सहायक उप-निरीक्षक के पद के और उससे ऊपर के आरपीएफ अधिकारियों को तलाशी लेने, एनडीपीएस को जब्त करने के लिए और नारकोटिक ड्रग्स एंड साइकोट्रॉपिक सब्सटांसेस  अधिनियम, 1984 के प्रावधानों के तहत तस्करों को गिरफ्तार करने और उन्हें शक्तिशाली कानून प्रवर्तन एजेंसियों को सौंपने के लिए शक्तियों का प्रयोग करने और कर्तव्यों का पालन करने का अधिकार दिया है।
यौन शोषण, वेश्यावृत्ति, बंधुआ मजदूरी, जबरन विवाह, घरेलू दासता, गोद लेने, भीख मांगने, अंग प्रत्यारोपण, नशीली दवाओं की तस्करी आदि के लिए मानव तस्करी, विशेष रूप से महिलाओं और बच्चों की तस्करी एक संगठित अपराध है और मानवाधिकारों का सबसे घृणित उल्लंघन है। शायद बहुत से अपराध उतने वीभत्स नहीं होते जितने कि मानव तस्करी व्यापार में होते हैं। मई 2011 में, भारत सरकार ने अंतर्राष्ट्रीय संगठित अपराध  के खिलाफ संयुक्त राष्ट्र सम्मेलन की पुष्टि की और इसके तीन प्रोटोकॉल में से एक में व्यक्ति, विशेष रूप से महिलाओं और बच्चों की तस्करी को रोकने, नियंत्रित करने और दंडित करने के लिए प्रोटोकॉल शामिल है। आरपीएफ ऑपरेशन "आहट" के तहत मानव तस्करी के पीड़ितों की पहचान करने और उन्हें बचाने के लिए अन्य कानून प्रवर्तन एजेंसियों और अन्य हितधारकों के साथ मिलकर काम कर रहा है।
इस पर ध्यान केंद्रित करने के लिए, आरपीएफ ने ऑपरेशन "नारकोस" के तहत रेलवे नेटवर्क के माध्यम से नारकोटिक उत्पादों की तस्करी और ऑपरेशन एएएचटी के तहत मानव तस्करी में शामिल सिंडिकेट पर लगाम लगाने के उद्देश्य से एक महीने का राष्ट्रव्यापी अखिल भारतीय अभियान चलाया।
इस अभियान के दौरान, आरपीएफ ने 88 मामलों का पता लगाया और एनडीपीएस के 83 पेडलर्स/तस्करों की गिरफ्तारी के साथ 4.7 करोड़ रुपये मूल्य का एनडीपीएस बरामद किया और 35 लड़कों और 27 लड़कियों को तस्करों के चंगुल से छुड़ाने में भी सफलता मिली। 19 तस्करों को उचित कानूनी कार्रवाई करने के लिए संबंधित कानून प्रवर्तन एजेंसियों को सौंप दिया गया।
रेलवे ने अपने कई कार्यों और सेवाओं को बाहरी एजेंसियों और ठेकेदारों से आउटसोर्स किया है। इसके परिणामस्वरूप कई बाहरी लोग रेलवे परिसरों और ट्रेनों में काम कर रहे हैं और संचालन कर रहे हैं। घटनाओं की सूचना मिली है, जिसमें इन आउटसोर्स कर्मचारियों को ऐसी गतिविधियों में लिप्त पाया गया है जो अवैध हैं और उनके खिलाफ आपराधिक मामले दर्ज किए गए हैं।
आरपीएफ यह सुनिश्चित करने के लिए एक मिशन मोड में काम कर रहा है कि रेलवे में संविदात्मक काम पर लगे सभी व्यक्तियों की साख और आपराधिक पृष्ठभूमि संबंधित पुलिस से सत्यापित हो और रेलवे प्रणाली में केवल उन्हीं व्यक्तियों को काम करने की अनुमति दी जाए जिनका कोई आपराधिक इतिहास नहीं है। इस संबंध में एक केंद्रित पहल की गई और ठेकेदारों को निर्देश दिया गया कि वे अपने कर्मचारियों के पुलिस सत्यापन की शर्त का पालन करें।
नागरिक उड्डयन मंत्रालय
नागर विमानन मंत्री श्री ज्योतिरादित्य सिंधिया ने कोल्हापुर और मुंबई के बीच सीधी उड़ानों का उद्घाटन किया
कोल्हापुर हवाई अड्डे के एप्रन का विस्तार अगले महीने से शुरू हो जाएगा और घरेलू टर्मिनल भवन का उद्घाटन मार्च 2023 में होगा: श्री सिंधिया
उन्होंने कहा कि 433 नए मार्ग शुरू किए गए हैं और उड़ान योजना के तहत अब तक एक करोड़ से अधिक यात्रियों ने यात्रा की है
नागर विमानन मंत्री श्री ज्योतिरादित्य सिंधिया ने राज्य मंत्री जनरल विजय कुमार सिंह  के साथ आज कोल्हापुर से मुंबई के लिए एक सीधी उड़ान का उद्घाटन किया।
इस उड़ान को नागर विमानन मंत्रालय की महत्वाकांक्षी आरसीएस उड़ान योजना के तहत टियर-2 और टियर-3 शहरों को हवाई संपर्क प्रदान करने और सभी के लिए सस्ती हवाई यात्रा उपलब्ध कराने के लिए लॉन्च किया गया है।
यह उड़ान निम्नलिखित कार्यक्रम के अनुसार सप्ताह में तीन बार मंगलवार, गुरुवार और शनिवार को कोल्हापुर तथा मुंबई के बीच संचालित होगी:
|
|
फ्लाइट नं.
|
|
कहां से
|
|
कहां तक
|
|
फ्रीक्वेंसी
|
|
प्रस्थान का समय
|
|
|
|
आगमन का समय
|
|
प्रभावी तिथि
|
|
एस5 161
|
|
मुम्बई
|
|
कोल्हापुर
|
|
2,4,6
|
|
1030 बजे
|
|
|
|
1125 घंटे
|
|
4 अक्टूबर 2022
|
|
एस5 162
|
|
कोल्हापुर
|
|
मुम्बई
|
|
2,4,6
|
|
1150 बजे
|
|
|
|
1245 घंटे
|
|
4 अक्टूबर 2022
अपने उद्घाटन संबोधन में श्री ज्योतिरादित्य सिंधिया ने कहा कि उड़ान योजना देश के आम नागरिक के लिए हवाई यात्रा सस्ती बनाने के प्रधानमंत्री के दृष्टिकोण को साकार कर रही है। इस योजना के तहत अब तक 433 नए रूट शुरू किए गए हैं और एक करोड़ से अधिक यात्री इससे लाभान्वित हुए हैं। श्री सिंधिया ने यह भी आश्वासन दिया कि कोल्हापुर हवाई अड्डे के एप्रन का विस्तार नवंबर में शुरू किया जाएगा और मार्च 2023 में घरेलू टर्मिनल भवन का भी उद्घाटन किया जाएगा।
नागर विमानन राज्य मंत्री जनरल विजय कुमार सिंह  ने कोल्हापुर और मुंबई के लोगों को बधाई दी और आशा व्यक्त की कि इस उड़ान से न केवल यात्रा में आसानी होगी बल्कि कई क्षेत्रों में व्यापार और वाणिज्य गतिविधियों को भी काफी बढ़ावा मिलेगा।
इस उद्घाटन कार्यक्रम में श्री संजय मांडलिक सांसद , श्री धैर्यशील माने, सांसद , श्री धनंजय महादिक, सांसद , श्री चंद्रकांत पाटिल कैबिनेट मंत्री  की गरिमामयी उपस्थिति रही। इसके अलावा श्रीमती उषा पाधी अपर सचिव, नागर विमानन मंत्रालय, श्री संजय घोड़ावत अध्यक्ष - स्टार एयर, कैप्टन सिमरन सिंह तिवाना, सीईओ, स्टार एयर और नागर विमानन मंत्रालय, एएआई तथा स्टार एयर के अन्य गणमान्य व्यक्ति भी उपस्थित थे।......
एमजी/एएम/आईपीएस/एसएस
(Visitor Counter : 226
कार्मिक, लोक शिकायत एवं पेंशन मंत्रालय
उत्तर भारत की पहली नदी कायाकल्प परियोजना देविका पूरी होने के निकट है, इसे प्रधानमंत्री श्री मोदी ने स्वयं लॉन्च किया था: डॉ. जितेंद्र सिंह
डॉ. जितेंद्र सिंह ने पवित्र देविका नदी की पवित्रता की रक्षा के लिए तरल अपशिष्ट प्रबंधन की समीक्षा की
केंद्रीय विज्ञान एवं प्रौद्योगिकी राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज कहा कि उत्तर भारत की पहली नदी संरक्षण परियोजना देविका पूरी होने वाली है। 'नमामि गंगा' की तर्ज पर 190 करोड़ रुपये से अधिक की लागत से निर्मित, इस परियोजना को प्रधानमंत्री श्री नरेन्द्र मोदी द्वारा लॉन्च किया गया था। डॉ. जितेंद्र सिंह ने जम्मू-कश्मीर के उधमपुर में पवित्र देविका नदी की पवित्रता की रक्षा के लिए अलग से शुरू की गई तरल अपशिष्ट प्रबंधन परियोजना की समीक्षा करते हुए यह बात कही।
समीक्षा बैठक के दौरान डॉ. जितेन्द्र सिंह ने कहा कि देविका, जिसे पवित्र गंगा नदी की बहन माना जाता है, का एक महान धार्मिक महत्व है, यही कारण है कि देविका कायाकल्प परियोजना के तहत सभी घरों को जोड़ने वाले पाइप और मैनहोल के नेटवर्क के साथ तरल अपशिष्ट प्रबंधन परियोजना का निर्माण यूईईडी द्वारा किया जा रहा है। डॉ. जितेन्द्र सिंह ने कहा कि परियोजना के लिए आवंटित 190 करोड़ रुपये की धनराशि में से आवंटन का हिस्सा केंद्र और केन्द्र शासित प्रदेश द्वारा क्रमश: 90:10 के अनुपात में है।
डॉ. जितेंद्र सिंह ने यह भी बताया कि तरल अपशिष्ट प्रबंधन परियोजना के अतिरिक्त देविका कायाकल्प परियोजना के तहत एक ठोस अपशिष्ट प्रबंधन परियोजना का भी निर्माण किया जाएगा, जो देविका नदी की पवित्रता की रक्षा के लिए कई पहलुओं से महत्वपूर्ण है।
बैठक के दौरान, डॉ. जितेंद्र सिंह ने जोर देकर कहा कि समाज के जमीनी स्तर के प्रतिनिधि होने के नाते पंचायती राज संस्थाओं की भूमिका प्रमुख विकास परियोजनाओं की सफलता के लिए महत्वपूर्ण है। बैठक के दौरान उपस्थित पंचायती राज संस्थाओं ने डॉ. सिंह के समक्ष कई मुद्दे उठाए जिस पर उन्होंने विभागों को कम से कम समय में इन मुद्दों का निवारण करने का निर्देश दिया।
इस बैठक में उधमपुर के उपायुक्त श्री सचिन कुमार वैश्य, उत्तर रेलवे के अपर डीआरएम श्री बलदेव राज, उधमपुर के एसएसपी डॉ. विनोद कुमार, डीडीसी, बीडीसी सदस्य, सरपंच और पंच उपस्थित थे।
सूक्ष्म, लघु एवं मध्यम उद्यम मंत्रालय
भारत और मॉरीशस के बीच एसएमई सहयोग पर संयुक्त समिति की तीसरी बैठक आयोजित की गई
सूक्ष्म, लघु और मध्यम उद्यमों  के क्षेत्र में सहयोग के लिए नई दिल्ली में सूक्ष्म, लघु और मध्यम उद्यम मंत्रालय और मॉरिशस के व्यापार, उद्यम और सहकारिता मंत्रालय के बीच संयुक्त समिति की तीसरी बैठक  आयोजित की गई। इस बैठक में भारतीय पक्ष का नेतृत्व भारत सरकार के केंद्रीय सूक्ष्म, लघु और मध्यम उद्यम मंत्री श्री नारायण राणे और मॉरीशस पक्ष का नेतृत्व वहां के केंद्रीय औद्योगिक विकास, एसएमई और सहकारिता मंत्री श्री सूमिलदुथ भोला ने किया। इस बैठक में एमएसएमई राज्य मंत्री, सचिव  और अन्य वरिष्ठ गणमान्य व्यक्तियों ने भी हिस्सा लिया।
इस जेसीएम में दोनों पक्षों ने एमएसएमई के क्षेत्र में भारत और मॉरीशस के बीच वर्तमान जुड़ाव की समीक्षा और विभिन्न क्षेत्रों में सहयोग के संभावित क्षेत्रों पर चर्चा की। इन क्षेत्रों में एमएसएमई क्षेत्र के विकास में सर्वश्रेष्ठ अभ्यास और अनुभवों का आदान-प्रदान, भौतिक या वर्चुअल प्रदर्शनियों/मेलों का आयोजन, तकनीकी सहयोग, बी2बी  सम्मेलनों के माध्यम से बी2बी सहयोग/गठबंधन को प्रोत्साहित करना, उद्यमिता विकास व प्रशिक्षण कार्यक्रम और गंध चिकित्सा, खाद्य प्रसंस्करण व पर्यावरण के अनुकूल व्यवसायों जैसे विभिन्न क्षेत्रों में सहभागिता शामिल है।
मॉरीशस प्रतिनिधिमंडल की इस यात्रा के दौरान आपसी सहयोग से संबंधित दो समझौता ज्ञापनों  पर भी हस्ताक्षर किए गए हैं। इनमें पहला- 23 अगस्त, 2022 को अहमदाबाद में एसएमई मॉरीशस लिमिटेड व अहमदाबाद स्थित भारतीय उद्यमिता विकास संस्थान  के बीच और दूसरा 24 अगस्त, 2022 को नई दिल्ली में एसएमई मॉरीशस लिमिटेड व नेशनल इंस्टीट्यूट फॉर माइक्रो, स्मॉल एंड मीडियम एंटरप्राइजेज  एमएसएमई मंत्रालय के तहत एक संस्थान के बीच किया गया है।